Petrus Apianus

Petrus Apianus (Leisnig, 1495ko apirilaren 16a – Ingolstadt, 1552ko apirilaren 21a), Peter Apian, Peter Bennewitz edo Peter Bienewitz ere deitua, alemaniar humanista izan zen, matematika, kartografia, astronomia eta kosmografiari buruzko lanengatik ezaguna. Bere liburuek eragin handia izan zuten bere garaian, eta edizio eta hizkuntza askotan argitaratu ziren 1609ra arte. Ilargi-krater batek eta asteroide batek bere izena daramate.

Saxonian jaio zen, zapatari aberats baten semea. Rochlitzeko latinezko eskolan eta Leipzigeko Unibertsitatean hezi zen eta bere alemanezko abizena latinera itzuli zuen (Biene eta apis hitzek erlea esan nahi dute).

1519an Vienara joan zen ikasketekin jarraitzera, eta 1521ean izurria Vienara iritsi zen. Apianus Regensburgera joan zen, eta gero Landshutera. Bertan Cosmographicus liber liburua idatzi zuen 1524an, astronomia eta nabigazioari buruz. 1537an Ingolstadteko Unibertsitateak matematikari eta inprimatzaile gisa kontratatu zuen. Bertan kalitate handiko lan geografiko eta kartografikoak egin zituen.

Karlos V.a enperadorearen babesa jaso zuen, inprentako monopolioa eta armarria eman zizkiona. Gorteko matematikari eta palatino konde ere izendatu zuen.

 Lanak 

 Cosmographicus liber, 1524
 Cosmographicus liber, 1553-1595
 Ein newe und wolgegründete underweisung aller Kauffmanns Rechnung in dreyen Büchern, mit schönen Regeln und fragstücken begriffen, Ingolstadt 1527.
 Cosmographiae introductio, cum quibusdam Geometriae ac Astronomiae principiis ad eam rem necessariis, Ingolstadt 1529
 Ein kurtzer bericht der Observation unnd urtels des jüngst erschinnen Cometen..., Ingolstadt 1532
 Quadrans Apiani astronomicus, Ingolstadt 1532
 Horoscopion Apiani..., Ingolstadt 1533
 Folium populi, 1553
 Instrument Buch..., Ingolstadt 153
 Instrumentum primi mobilis
 Astronomicum Caesareum

 Kanpo estekak 

Kategoria:Saxoniarrak
Kategoria:Humanistak
Kategoria:Alemaniako matematikariak
Kategoria:Alemaniako geografoak
Kategoria:Alemaniako astronomoak
Kategoria:Alemaniako kartografoak